L'atenció primària és el primer àmbit d'accés del ciutadà a l'assistència sanitària.
Els seus serveis són d'accés directe de la població i constitueix el nucli fonamental del sistema sanitari.
Integra l'atenció preventiva, l'atenció curativa, l'atenció rehabilitadora i la promoció de la salut de la comunitat.
En l'àmbit de l'atenció primària de salut, el model seguit en els diversos centres respon a les característiques següents:
Seguint els criteris del model assistencial que deriva de la LOSC, durant aquest període s'ha ampliat la xarxa i s'ha estès pel territori en àmbits de població més petits, la qual cosa ha comportat la construcció d'una àmplia xarxa de centres d'atenció primària (CAP) i consultoris, de dimensions menors que els de l'etapa precedent, amb una superfície útil d'entre 500 m2 i 2.000 m2.
Excepcionalment, en els nuclis amb concentracions de població elevada, un mateix centre pot arribar a acollir més d'un equip d'atenció primària i d'altres serveis assistencials i socials en un mateix edifici de dimensions més grans.
Estructura sanitària on es dedica la majoria de recursos a l'hospitalització general aguda, que, en alguns casos, inclou també l'atenció sociosanitària i/o de salut mental.
Disposen de serveis mèdics d'internament, serveis quirúrgics, consultes externes, diagnòstic per la imatge, serveis d'urgències, hospital de dia, cirurgia major ambulatòria i cirurgia menor ambulatòria.
En funció de la seva capacitat per a resoldre problemes de salut distingim tres grans tipologies:
A Catalunya s'ha desenvolupat una xarxa d'hospitals generals bàsics àmplia, seguint la tendència d'acostar els serveis de salut al territori, corregint els desequilibris territorials heretats.
Aquests hospitals, coneguts com a hospitals comarcals, s'han implantat tant en el medi rural com en l'urbà, i presenten les característiques generals següents:
També s'ha ampliat la xarxa d'hospitals de referència que, situats generalment en un ambient urbà i amb solucions arquitectòniques similars als hospitals comarcals, es caracteritzen per:
Pel que fa als hospitals d'alta tecnologia, que se situen en un medi urbà i ofereixen servei de totes les especialitats –que per a determinats processos són de referència supraregional–, s'ha desenvolupat un intens i continuat procés de reforma, ampliació i millora dels grans centres transferits.
Cal assenyalar que l'Hospital de la Santa Creu i Sant Pau de Barcelona ha estat el primer hospital d'aquesta tipologia que ha estat substituït íntegrament per un hospital de nova construcció.
L'atenció sociosanitària segueix un model d'atenció integral i multidisciplinària que garanteix una atenció de qualitat a les persones grans, els malalts crònics amb dependència, les persones en situació terminal, els malalts amb demència i les cures pal·liatives.
Quant al disseny dels centres sociosanitaris d'internament, s'ha seguit un model similar al dels hospitals comarcals, però adaptat a uns requeriments organitzatius més simples atesa la seva menor dimensió i complexitat funcional.
També s'han desenvolupat diferents serveis de tipus ambulatori i d'atenció diürna, adaptats a les característiques d'aquest tipus d'atenció, com són els hospitals i centres de dia i altres dispositius sociosanitaris sense internament.
Centres sociosanitaris amb internament
Centre d'internament dotat de característiques estructurals i de personal necessari per atendre pacients amb problemes sociosanitaris.
Poden ser centres d'internament de finalitat sociosanitària exclusivament o hospitals que incorporen els diferents usos assistencials, amb unitats d'internament d'aguts junt amb altres d'internament sociosanitari i/o psiquiàtric.
Els centres ubicats en territoris amb menys densitat de població són més polivalents, mentre que els que es troben en territoris més densament poblats solen tenir un major grau d'especificitat.
Servei d'assistència interdisciplinària, amb un predomini dels serveis sanitaris, on el pacient amb malalties o incapacitats físiques acudeix durant el dia per rebre tractament integral i retornar després al seu domicili.
Serveis per a col·lectius específics o per a tractaments que requereixen una atenció específica.
L'atenció psiquiàtrica segueix un model integral d'atenció interdisciplinària i intersectorial, amb la participació de serveis sanitaris i de recursos socials i educatius.
Es prioritza l'atenció i la inserció a la comunitat, i es tenen en compte les necessitats dels pacients i de les seves famílies.
Ofereixen els serveis següents: atenció especialitzada de salut mental, de suport a l'atenció primària de salut; d'atenció hospitalària psiquiàtrica; d'hospitalització parcial o hospital de dia, i de rehabilitació comunitària.
Quant al disseny, en els centres d'internament s'ha seguit un model similar al dels centres sociosanitaris d'internament, incorporant elements addicionals de seguretat pels pacients.
També s'han desenvolupat diferents serveis de tipus ambulatori i d'atenció diürna, adaptats a les característiques d'aquest tipus d'atenció, com són els hospitals/centres de dia i els centres de salut mental, molt propers als centres de salut mental d'atenció primària pel que fa a les seves característiques funcionals i estructurals.
Centres de salut mental amb internament
Recurs hospitalari de tipus monogràfic on, conjuntament amb els serveis de psiquiatria dels hospitals generals i amb els centres sociosanitaris autoritzats també per a l'internament de salut mental, es presta atenció als malalts mentals.
A més dels recursos necessaris per a l'atenció dels pacients en fase aguda, els hospitals psiquiàtrics disposen d'unitats diferenciades per a l'atenció de pacients subaguts i per a l'atenció de pacients crònics o residencials.
Dispositiu assistencial on es fan intervencions terapèutiques de caràcter multidimensional que combinen els tractaments psicofarmacològics, psicoterapèutics en el marc d'una intervenció relacional i institucional en règim d'hospitalització exclusivament diürna, que té com a objectiu la reinserció familiar, social i laboral de les persones amb trastorn mental, en la mesura de les possibilitats evolutives de cada situació.
Centre de salut mental d'adults, infantils i juvenils
Donen suport a l'atenció primària per als pacients de les dues franges d'edat.
Espai relacional i terapèutic, de caràcter comunitari, que permet que l'usuari segueixi integrat en el seu medi sociofamiliar.
Està dirigit a la rehabilitació d'aquelles persones amb trastorn mental sever, amb un cert grau d'autonomia i estabilitat, que no presenten situacions de descompensació aguda.